**Kjell Ove Olofsson** (født 23. juli 1965) er en svensk tidligere fotballspiller. Han var en kraftfull spiller med et tungt skuddbein.

Kjell Olofsson er oppvokst på øya Knippla utenfor Gøteborg. Olofsson ble hentet fra IF Warta i svensk division 4 til Allsvenskan av Örgryte foran 1986-sesongen.

Under en ferietur på Mallorca i 1988 traff han en norsk kvinne han innledet forhold til. Ettersom hun ikke var villig til å flytte til Gøteborg, valgte Olofsson å flytte til hennes hjemfylke Østfold på nyåret 1989.

Olofsson gikk til Moss for 200 000 kroner i 1989, der han var en nøkkelspiller i mange år. Mens han spilte for Örgryte hadde han jobbet som rørlegger ved siden av å spille i Allsvenskan. Da han kom til Moss var han en stund fotballspiller på heltid, men da det ikke fungerte for ham valgte han gå tilbake til å ha en jobb ved siden av fotballkarrieren. 

Hos Moss markerte han seg raskt med sin akselerasjon og gode teknikk. Kritikken han mottok for å være lite involvert i lengre perioder av kampene, ble forklart med behovet for å gjenvinne krefter etter de lange raidene hadde ofte bega seg ut på.

I 1992 forsøkte Rosenborg å kjøpe ham, men klarte ikke komme overens med Olofsson om betingelsene. I desember 1992 var han på prøvespill hos Sheffield Wednesday uten at det førte til noen overgang.

I 1996 signerte han for skotske Dundee United. Da han ankom klubben lå laget sist på tabellen med ett poeng etter ti kamper. Etter Olofssons ankomst snudde det fullstendig. Resten av sesongen ble det knapt noen tap. Etter hvert fikk Olofsson selskap av flere skandinaviske spillere. Erik Pedersen og Lars Zetterlund ble også hentet til klubben. I sin første sesong med Dundee United ble Olofsson klubbens toppscorer med 12 mål. I sin andre sesong i klubben ble han nok en gang lagets toppscorer med 18 scorede mål. Han ble ikke tilbudt ny kontrakt utover 1998/99-sesongen og returnerte derfor tilbake til Moss sommeren 1999. Olofsson gjorde seg så sterkt bemerket hos Dundee United under de tre årene han spilte for laget at han er innlemmet i klubbens *Hall of Fame* som en de fremste profilene i klubbens historie. 

Da han ga seg for Moss etter 2002-sesongen hadde han spilt 478 kamper. Han forble aktiv i ytterligere 11 år. Først noen år for Sprint/Jeløy, og deretter flere år for Tronvik. Da et arbeidsuhell i desember 2013 førte til at han røk akillessenen, valgte han i en alder av 48 år å legge støvlene på hylla for godt.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1986
  | Örgryte | Sveriges flagg | 1
  | Allsvenskan |  |  |
| 1987
  | Örgryte
  | Sveriges flagg | 1
  | Allsvenskan | 21
  | 3
  |
| 1988
  | Örgryte
  | Sveriges flagg | 1
  | Allsvenskan |  |  |
| 1989
  | Moss | Norges flagg | 1
  | 1. divisjon |  |  |
| 1990 | Moss
  | Norges flagg | 1
  | Eliteserien | 22
  | 5
  |
| 1991 | Moss
  | Norges flagg | 2
  | 1. divisjon | 21
  | 4
  |
| 1992
  | Moss
  | Norges flagg | 2
  | 1. divisjon |  |  |
| 1993
  | Moss
  | Norges flagg | 2
  | 1. divisjon |  | 15
  |
| 1994
  | Moss
  | Norges flagg | 2
  | 1. divisjon |  |  |
| 1995
  | Moss
  | Norges flagg | 2
  | 1. divisjon |  | 8
  |
| 1996 | Moss
  | Norges flagg | 1
  | Eliteserien | 25
  | 9
  |
| 1996/97
  | Dundee United | Skottlands flagg | 1
  | SFL Premier Division | 25
  | 12
  |
| 1997/98
  | Dundee United
  | Skottlands flagg | 1
  | SFL Premier Division | 32
  | 18
  |
| 1998/99
  | Dundee United
  | Skottlands flagg | 1
  | SFL Premier Division | 34
  | 7
  |
| 1999 | Moss | Norges flagg | 1
  | Eliteserien | 18
  | 3
  |
| 2000 | Moss
  | Norges flagg | 1
  | Eliteserien | 24
  | 4
  |
| 2001 | Moss
  | Norges flagg | 1
  | Eliteserien | 16
  | 5
  |
| 2002 | Moss
  | Norges flagg | 1
  | Eliteserien | 26
  | 5 |

Referanser
----------

1. ↑   FBref, FBref spiller-ID 2f246ae4[Hentet fra Wikidata]
2. ↑  «Varvar ner i IFK..?». *Svenska Dagbladet*. 11. april 1986. s. 27. «Annat nytt på den göteborgska fotbollsfronten: Örgryte har 10 dagar före seriestarten klart med ytterligare ett nyförvärv. Det handlar om Kjell Olofsson från Warta, d.v.s. den klubb som en gång fostrade Glenn Hysén.»
3. ↑  «Ett vidöppet försvar». *Svenska Dagbladet*. 24. juli 1986. s. 22. «...Kjell Olofsson som kom från Warta och division fyra i våras var också bra...»
4. ↑  Knut-Eigil Nesselquist (19. januar 2014). «Fra Knippla til Moss». Moss Avis. Besøkt 12. desember 2021.
5. ↑  Espen Hansen (12. juni 1989). «God investering». *Aftenposten*. s. 30.
6. ↑  Per Johansen (9. februar 1992). «-Ingen ferietur!». *Moss Avis*. s. 19.

Eksterne lenker
---------------

* (en) Kjell Olofsson – Transfermarkt Rediger på Wikidata

* (en) Kjell Olofsson – WorldFootball.net Rediger på Wikidata

* (en) Kjell Olofsson – Soccerbase.com Rediger på Wikidata

* (no) Kjell Olofsson – Norges Fotballforbund Rediger på Wikidata

* (en) Kjell Olofsson – FBref Rediger på Wikidata
* Norges Fotballforbund

|  |  |
| --- | --- |
| Oppslagsverk/autoritetsdata | Prabook
 |